钦定古今图书集成/明伦汇编/氏族典/第230卷 > 杨湜
## 钦定古今图书集成/明伦汇编/氏族典/第230卷 > 杨湜

按《元史杨湜传》：“湜字彦清，真定槁城人。始以府吏迁
检法。中统元年，辟为中书掾，与中山杨珍、无极杨卞
齐名，时人以三杨目之。四年，授益都路宣慰司谘议。
至元二年，除河南大名诸处行中书省都事。三年，立
制国用司，总天下钱谷，以湜为员外郎，改宣徽院参
议。七年，改制国用司为尚书省，拜户部侍郎。湜心计”
精析，时论经费者，咸推其能焉。子克忠，安丰路总管。
孙贞。